**Рафаилова Дильназ Талғатқызы**

**dilnazraphailova@gmail.com**

 **Айға қанат дарытқан ауыл балалары...**

Қазіргі қарқынды дамуыменен әлемді бағындыруға көшкен «IQanat – ауыл мектептеріне арналған білім беру бағдарламасы» аясында мыңдаған ауыл оқушыларының армандарының орындалар ортасы. Алғашқы тәжірибесі Шығыс Қазақстан облысынан басталған бұл жобаның мақсаты: ауыл балаларының зияткерлік пен шығармашылық бағыттарын жандандыру, ҰБТ-ға сапалы түрде дайындау, шетелдің озық оқу орындарына грант жеңу мүмкіндігін қарастыру, әлемдік деңгейде жетістікке жетуге талпындыру,

Республикамыз бойынша жыл сайын талантты әрі зияткерлерді қабылдау үшін арнайы 8-сынып оқушылары «IQanat» олимпиадасы өткізіледі. Бұл іс-шара «ҚР Білім және Ғылым министрлігінің» ұсынысымен пәндік олимпиадалар қатарына енгізілді. Олимпиада 3 кезеңнен тұрады: аудандық, облыстық және республикалық слет. Жыл сайын олимпиадаға тіркелу 1 қыркүйек – 1 қазан аралығында өтеді. Әр кезең жеңімпаздары есімі iqanat.kz сайтында жарияланып отырады, дегенмен де қатысушы келесі кезеңге өте алмаған жағдайда, ол «Аймақтар аламаны» турниріне қатыса алады. Биылғы жылы республикалық слет Нұр-Сұлтан қаласындағы «Назарбаев университетінде» өткізілу жоспарланды.

Республикалық слеттен үздік нәтиже көрсеткен 100 қатысушы «IQanat High School of Burabai» финдік оқыту жүйесінде құрылған мектепте оқуға мүмкіндік алады. Мектеп құндылығы ретінде Абай атамыздың бес асыл ісі «талап, еңбек, терең ой, қанағат, рақым» қасиеттер болып табылады. Ұлттық мәртебені дәріптеуді іске асыру үшін мектептің ішкі дизайнын да қазақи стильде жасаған. Білім беру жүйесі де нағыз күштілікке ие. Былтырға оқу жылы бойынша ҰБТ-дан ең жоғарғы ұпай Сәбит Қанағатқа тиесілі болды (134 ұпай). Түлектердің 141-і «Алтын белгі» иегері болса, 111-і «қызыл аттестатын» қолдарына алды. Нәтижесінде, бұл мектеп түлектері әлемнің көптеген елдеріне грант жеңіп алып жатыр. Осындай жетістік бізді қуантады. Шынында да, оларға куә болуымыз, іштегі сылтаулы күмәнді жеңеді.

«IQanat» түлектерінің шақырту алған әлемнің үздік оқу орындары:

• University of Chicago (АҚШ);

• University of Purdue (АҚШ);

• George Washington University (АҚШ);

• Michigan State University (АҚШ);

• University of Illinois Urbana-Shampaigh (АҚШ);

• University of Oregon (АҚШ);

• University Arizona (АҚШ);

• Concordia University (Канада);

• Vitautus Magnus University (Литва);

• Cyprus International Universuty (Кипр);

• Xiamen University of Malaisia (Малайзия).

Айға қанат дарытқан жолында елеулі үлес қосқан «IQanat» қорының қамқоршыларына ерекше алғысымызды білдіреміз. Қор жетекшісі Айдын Рахимбаев мырза «IQanat» жобасын алғашқы қолдаушы, елеулі қаржылық көмек көрсеткен азамат. Біз үшін бүгінгі күннің батырлары, сіздер! Бұл қуаныш барша Қазақ жұртын сүйіндірсін!